Akademický senát

Slovenskej technickej univerzity v Bratislave

28.10.2019

**Návrh dodatku číslo 2**

**k Organizačnému poriadku Projektového strediska**

**Slovenskej technickej univerzity v Bratislave**

Predkladá: **prof. Ing. Miroslav Fikar, DrSc.**

 rektor

Vypracoval: **Mgr. Eliška Džuganová**

 Právny a organizačný útvar

Zdôvodnenie: Úprava Organizačného poriadku Projektového strediska STU potrebná na odstránenie nedostatkov zistených kontrolou Najvyššieho kontrolného úradu SR a zároveň vytvorenie novej organizačnej zložky pre administráciu projektu KIC EIT.

Návrh uznesenia: Akademický senát Slovenskej technickej univerzity v Bratislave prerokoval návrh Dodatku číslo 2 k Organizačnému poriadku Projektového strediska STU a odporúča rektorovi predmetný dodatok vydať.

**Dodatok číslo 2**

**k Organizačnému poriadku Projektového strediska**

**Slovenskej technickej univerzity v Bratislave**

číslo: 9/2012 – N zo dňa 31. 10. 2012

v znení dodatku číslo 1

Dátum: 28. 10. 2019

**Slovenská technická univerzita v Bratislave, Vazovova 5, 812 43 Bratislava**

V Bratislave, dňa 28.10.2019

Rektor Slovenskej technickej univerzity v Bratislave (ďalej tiež ako „STU“) v súlade s článkom 6 bod 1 Organizačného poriadku Projektového strediska Slovenskej technickej univerzity v Bratislave číslo 9/2012 – N zo dňa 31.10.2012 v znení dodatku číslo 1 zo dňa 16.04.2018 (ďalej tiež „Organizačný poriadok Projektového strediska STU“) po prerokovaní v Akademickom senáte STU dňa 28. októbra 2019 vydáva nasledovný

**dodatok číslo 2**

**k Organizačnému poriadku Projektového strediska**

**Slovenskej technickej univerzity v Bratislave:**

**Článok I.**

Organizačný poriadok Projektového strediska STU a mení a dopĺňa nasledovne:

1. V článku 2 písm. c) znie:

„c) zabezpečuje komunikáciu s fakultami a ostatnými súčasťami STU pri implementácii, monitoringu, kontrole termínov a následného výkazníctva príslušným orgánom implementácie – napr. Výskumnej agentúre a ďalším zodpovedajúcim orgánom s cieľom minimalizovať riziká neoprávnených výdavkov v súvislosti s čerpaním štrukturálnych fondov EÚ“.

1. Článok 2 sa dopĺňa písmenom d), ktoré znie:

„d) zabezpečuje koordináciu činností súvisiacich s členstvom v inovačných spoločenstvách Európskeho inovačného a technologického inštitútu (ďalej len „KIC EIT“) a podporu podávania projektov v rámci výziev KIC EIT“.

1. V článku 3 sa vypúšťa bod 2.

Doterajší bod 3 sa označuje ako bod 2.

1. V článku 3 bod 2 sa na začiatok vkladá veta: „Na čele PS STU je riaditeľ.“.
2. V článku 3 sa za bod 2 vkladá nový bod 3, ktorý znie:

„3) Riaditeľ PS STU zodpovedá najmä za nasledovné činnosti:

1. riadenie a koordinácia PS STU
2. plnenie úloh, ktoré sú zadefinované alebo uložené v ostatných vnútorných organizačných a riadiacich normách vydaných rektorom prípadne kvestorom
3. zabezpečovanie podkladov, prehľadov a stanovísk na predkladaných na rokovania Vedenia STU a Kolégia rektora
4. zabezpečovanie správ a iných podkladov potrebných pre Rektorát STU alebo inú súčasť STU
5. zabezpečovanie spolupráce s ostatnými súčasťami STU a ostatnými organizačnými zložkami PS STU, a to v požadovanom rozsahu, kvalite a čase
6. vypracovanie alebo spolupráca pri vypracovaní strategických materiálov, interných noriem, metodických usmernení a pokynov na zabezpečenie súladu s relevantnými predpismi“.
7. V článku 3 bod 4 sa slová „zamestnanec okrem priameho riadenia“ nahrádzajú slovami „útvaru vykonáva priame riadenie“, za slovo „činností“ sa vkladajú slová „príslušného útvaru“ a za číslo „4“ sa vkladá slovo „a“.
8. V článku 3 bod 4 sa vypúšťajú písmená a) a d).

Doterajšie písmená b) a c) sa označujú ako písmená a) a b). Doterajšie písmená e) až h) sa označujú ako písmená c) až f).

1. V článku 3 bod 4 písmeno a) sa slovo „rokovanie“ na nahrádza slovom „rokovania“.
2. V článku 3 bod 4 písmeno b) sa slová „inú organizačnú zložku PS STU“ nahrádzajú slovami „Rektorát STU“ a vypúšťajú slová „ak ním zabezpečuje plnenie úloh podľa všeobecne záväzných právnych predpisov“.
3. V článku 3 bod 4 písmeno e) sa vypúšťajú slová „a to v požadovanom rozsahu, kvalite a čase“.
4. V článku 3 bod 4 písmeno f) sa slovo „vyhotovenie“ nahrádza slovom „návrh“.
5. V článku 3 bod 4 sa slovo „zamestnanca“ nahrádza slovom „útvaru“ a na konci sa pripájajú tieto slová „/náplni práce“.
6. V článku 3 bod 5 sa slovo „vedúcemu“ nahrádza slovom „zamestnancovi“.
7. V článku 4 sa časť za prvou vetou označuje ako bod 1.
8. V článku 4 bod 1 sa slová „administrácie projektov“ nahrádzajú slovami „štrukturálnych fondov“.
9. Článok 4 bod 1 sa dopĺňa písmenom k), ktoré znie:

„k) poradenskú, konzultačnú a koordinačnú činnosť regionálnych centier UVP STU na fakultách STU“.

1. Článok 4 sa dopĺňa bodom 2, ktorý znie:

„2. Útvar EIT, ktorý zabezpečuje najmä:

1. koordináciu činností súvisiacich s členstvom v KIC EIT
2. účasť na rokovaniach a podujatiach KIC EIT a spoluprácu s partnermi KIC EIT
3. vyhľadávanie nových výziev, partnerstiev, medzinárodných príležitostí v rámci spoločenstva KIC EIT, a vytvárať priaznivé podmienky pre zapájanie sa jednotlivých pracovísk STU do zodpovedajúcich KIC EIT
4. koordináciu projektových a administratívnych činností tímov STU zapojených do konzorcií s partnermi v jednotlivých KIC EIT
5. spoluprácu na príprave a predkladaní projektových návrhov podávaných v rámci výziev KIC EIT a kontrolu formálnych náležitostí predkladaných projektových návrhov
6. pripomienkovanie predmetných dokumentov jednotlivých KIC EIT
7. sledovanie realizácie a priebehu projektov v spolupráci so zapojenými tímami STU do KIC EIT
8. propagáciu zapojenia sa do jednotlivých KIC EIT na STU a informovať o možnostiach v tejto oblasti
9. vyhľadávanie nových členov a tímov na STU za účelom zapojenia sa do jednotlivých KIC EIT
10. účasť na pracovných skupinách ako aj na „nevýzvových aktivitách“ jednotlivých KIC EIT
11. zúčastňuje sa prístupových rokovaní do KIC EIT, v ktorých STU ešte nie je členom a pripravuje podklady k prihláškam do týchto KIC EIT
12. koordinuje aktivity týkajúce sa „Hubov“ príslušných KIC EIT, v ktorých STU participuje a zúčastňuje sa zodpovedajúcich aktivít
13. evidenciu projektov ako aj nevýzvových a iných súvisiacich aktivít jednotlivých KIC EIT“.
14. Článok 5 znie:

„Činnosť PS STU je financovaná z prostriedkov STU a získaných grantov/projektov (v závislosti od spôsobu financovania a miery spolufinancovania schválených projektov).“.

**Článok II.**

1. Tento dodatok číslo 2 k Organizačnému poriadku Projektového strediska STU bol prerokovaný Akademickým senátom STU dňa 28. októbra 2019.
2. Tento dodatok číslo 2 k Organizačnému poriadku Projektového strediska STU nadobúda platnosť dňom jeho prerokovania v Akademickom senáte STU a účinnosť 1. novembra 2019.

prof. Ing. Miroslav Fikar, DrSc.

rektor